પાઠ 14
લોતની પસંદગી
શિક્ષક માર્ગદર્શિકા  ·  જુઓ, સાંભળો અને જીવો – પુસ્તક 1: ઈશ્વર સાથે શરૂઆત

તારો માર્ગ પ્રભુને સોંપી દે; તેના પર ભરોસો રાખ અને તે … તારું ન્યાયીપણું પ્રભાતની જેમ પ્રકાશિત કરશે …



પાઠની રજૂઆત
શરૂઆત
બે મોટી વ્યક્તિઓ કે બે બાળકોને (તેઓ વર્ગના સભ્યો હોઈ શકે, પણ જરૂરી નથી) સત્ર પહેલાં તમને મળવા કહો. ઝઘડા વિશે એક નાનું નાટક તૈયાર કરો. પાઠની શરૂઆતમાં વર્ગ સામે ભજવવા માટે તમે તૈયાર રહો તે માટે તેનો અગાઉથી મહાવરો કરો.
પહેલી વ્યક્તિ: તમારી પાસે મારી પેન છે! બીજી વ્યક્તિ: ના રે, નથી. આ તો મારી પોતાની છે. પહેલી વ્યક્તિ: ના, એ નથી. મેં તમને મારા ટેબલ પરથી લેતાં જોયા. બીજી વ્યક્તિ: …
લડાઈ શરૂ થાય તે પહેલાં નાટક અટકાવી દો!
વર્ગને પૂછો કે તમે શું ભજવી બતાવ્યું. ખોવાયેલી પેન વિશે ઝઘડો થયો.
આજના શિક્ષણના મુખ્ય મુદ્દાઓ
	1.અબ્રાહામે ઈશ્વરની આજ્ઞા પાળી અને પોતાના આખા કુટુંબને નવા દેશમાં લઈ ગયો. ચિત્ર 13 બતાવો. અબ્રાહામ અને લોત (તેનો ભત્રીજો) ખૂબ ધનવાન હતા. તેમની પાસે મોટી સંખ્યામાં પશુઓ હતાં. તેમને લાગ્યું કે આ બધાં પશુઓને ચરાવવા માટે પૂરતી જમીન નથી. અબ્રાહામ અને લોતના ગોવાળો ચરાણની જમીન માટે ઝઘડવા લાગ્યા (13:5-7).
	2.અબ્રાહામે, જે મોટો અને વધુ ડાહ્યો માણસ હતો, લોતને સમસ્યા ઉકેલવા બોલાવ્યો. બધાં પશુઓને પૂરતું ચરાણ મળે તે માટે તેઓએ જુદા થવાની જરૂર હતી (13:4-9).
	3.ચિત્ર 14 બતાવો. અબ્રાહામે લોતને પસંદ કરવા દીધું કે તે ક્યાં જવા માગે છે. સામાન્ય રીતે નાનાઓ મોટાઓને માન આપીને જતું કરે છે. લોતે યર્દન નદીની સુંદર, ફળદ્રુપ ખીણ પસંદ કરી. ત્યાં રહેવા માટે શહેરો હતાં અને જીવન પ્રમાણમાં સહેલું હતું. પણ લોત જ્યાં રહેતો હતો તેની નજીકના સદોમ શહેરમાં ઘણા દુષ્ટ લોકો હતા (13:10-13).
	4.અબ્રાહામ કનાન દેશમાં રહ્યો – પહાડી, ઓછી ફળદ્રુપ જગ્યા. ઈશ્વરે અબ્રાહામને આશીર્વાદ આપ્યા હતા અને તેને જમીન અને ઘણા વંશજોનું વચન આપ્યું હતું. પણ અત્યાર સુધી અબ્રાહામ પાસે કોઈ જમીન ન હતી અને કોઈ સંતાન ન હતું (13:14-18)!
મુખપાઠ કલમ દૃઢ કરાવો
વાર્તા પ્રત્યે આપણો પ્રતિભાવ
જો આપણે આસપાસ જોઈએ તો આપણામાંના મોટા ભાગના એવા લોકોને જોઈ શકે જેમનું જીવન સહેલું લાગે છે પણ તેઓ ખરેખર ઈશ્વરની આરાધના કરતા નથી. તેઓ લોતની જેમ સહેલો માર્ગ શોધે છે અને તેને અનુસરે છે. તેમને તેમનો બદલો તરત જ મળી જાય છે.
અબ્રાહામે ઈશ્વરનાં વચનો પર ભરોસો રાખવાનું ચાલુ રાખ્યું. તેનું જીવન સહેલું ન હતું, પણ તે જાણતો હતો કે અંતે ઈશ્વર પર ભરોસો રાખવો એ જ સૌથી સારો માર્ગ છે. તે હજી પણ સૌથી સારો માર્ગ છે.

